ཡང་འགྲོ་བ་མིའི་ཐོབ་ཐང་རྩོད་ལེན་པ་དང་རྒྱ་ནག་ཉམས་ཞིབ་པ་སྐུ་ཞབས་ཀཱ་ས་ཀྲར་གྱིས་བརྗོད་དོན།རྒྱལ་སྤྱིའི་སྐོར་སྲུང་ལྷན་ཁང་གི་འགོ་འཛིན་དུ་རྒྱ་མི་ཞིག་སླེབས་པ་ནི་རྒྱ་ནག་གི་སྤོབས་པ་དང་གཟི་བརྗིད་ཅིག་ཡིན་པ་ནི་སྨོས་མེད་ཡིན་རུང་།ད་ཆ་ཁོང་མུན་ནག་ནང་ལྷུང་པ་དེས་རྒྱ་ནག་གི་རང་མདོག་ངོ་མ་དེ་མངོན་ཡོད་མ་ཟད།གནས་ཚུལ་དེས་དེང་གི་ཆར་རྒྱལ་སྤྱིའི་ཚོགས་པ་དང་སྒྲིག་འཛུགས་མང་པོ་ཞིག་གིས་རྒྱ་ནག་ལ་འགོ་ཁྲིད་ཀྱི་འགན་འཁྲི་གང་མང་ཞིག་སྤྲོད་དང་སྤྲོད་མུས་ཡིན་པ་དེར་དོགས་གཞིའི་སྤྲིན་ནག་ཆེན་པོ་ཞིག་འཁྲིག་དགོས་པ་བཟོས་ཡོད།གལ་ཏེ་ཉིན་ཞིག་མཉམ་སྦྲེལ་རྒྱལ་ཚོགས་ཀྱི་སྤྱི་ཁྱབ་དྲུང་ཆེར་རྒྱ་མི་ཞིག་སླེབས་ན་ཁོང་ཡང་གར་སོང་ཆ་མེད་དུ་འགྱུར་མི་སྲིད་པ་མ་རེད་ཅེས་གསུངས་ཡོད།